Fonologi
Fonologi inggih punika kaweruhan indik bunyi utawi suara (fonem) miwah distribusinyane. Fonologi kabaosang pinaka kaweruhan basa sané mlajahin indik bunyi basa sané kaasilang olih piranti ujar manusané.[1]. Widang sané dados fokus kajian fonologi inggih punika bunyi utawi suara sané pinaka pahan pinih alit ring ucap i manusa miwah bunyi sané kasikiang ngwangun wanda.[1]
Kruna fonologi, mawit saking rangkepan kruna fon (sané maarti bunyi) miwah logiutawi logos (sané maarti kaweruhan/ ilmu).[1] Ring basa Indonésia, istilah fonologi kabaos turunan kruna saking basa Belanda inggih punikafonologie.[2] Fonologi nlatarang indik bunyi basa sané umum miwah fungsional.[3]
Fonologi kepah dados kakalih pah-pahan inggih punika Fonetik miwah Fonemik. Fonologi malianan sareng fonetik. Fonetik wantah widang sané mlajahin indik asapunapi bunyi-bunyi fonem basa inucap kaasilang miwah kaucapang. Fonetik taler mlajahin indik asapunapi angga i manusa, utaminyane sané mapaiketan sareng sané ngasilang bunyi. Fonemik inggih punika pah-pahan fonologi sané mlajahin bunyi manut kawigunanyane pinaka sané minayang arti.
Wenten tetiga unsur ring angga ucap manusa mangda sida ngasilang bunyi miwah fonem, inggih punika:
- udara - pinaka sané ngaterang bunyi,
- artikulator - pinaka pah-pahan alat ucap , miwah
- titik artikulasi (taler kabaos artikulator pasif) - pinaka pah-pahan alat ucap sané dados titik sentuh artikulator.
Referensi[uah | uah wit]
- ↑ 1,0 1,1 1,2 Chaer, Abdul (2009). Fonologi Bahasa Indonésia. Bandung: Rineka Cipta. p. 1.
- ↑ "Hasil pencarian "fonologi" ~ asalkata.com". Kaaksés 24 Agustus 2014.
- ↑ "FONOLOGI (Sejarah Fonologi, Fonetik, Fonemik)". ResearchGate (ring Inggris). Kaaksés 2021-01-22.
Bacaan terkait[uah | uah wit]
- Chaer, Abdul (2009). Linguistik Umum. Bandung: Rineka Cipta. 979-518-587-X.
bug_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ind_Latn ban_Latn ind_Latn min_Latn